( 522 ) 
Par tel condicion que ledit Colart le Mingnot, luy relivret 
au jour, ou lieu et par la maniere que dit est pardessus, que 
tous lezdis pleges soent quittez de leurditez obligances ; ou, 
s’il estoit trespasset par la maniere que devant dit est, ausi 
fuissent quittez de leurditez obligances. 
Et apres, là-meisme, tantost et en presenche, se obligat le 
devannommé Gobin d’Avin, si hault que sur le cas et sur son 
honneur, de li relivrer au jour, ou lieu et en le plache que 
assiese li sera par mondit seingneur le conte ou son souverain 
illi. 
Et comme pleges audit Gobin se sont obligés : premirs, 
mess. Robert de Jupeleu, chevalier; Jehan, fil Colart aus Lo- 
vingnis; Philippart dou Pont; Jehan dele Porte, de Rosirez; 
Rinnewart dele Porte, de Merdop; Colart de Mozen; Gerart de 
Froymont; Jehan de Frankengneez; Willame de Tavers; Colart 
TOtrimont; Jehan dez Bois, de Frankegneez; Goudefroit de 
Walhal; Lowy et Henry, freres, et effans audit Gobin d'Avis; 
et Libaur d’Acoche, fil Willame le Castellain, de relivrer ledit 
Gobin au jour, ou lieu et en le plache que assiese li sera, sur 
tel paenne et miese comme lez pleges dou devannommé Colart 
le Mingnot; en ce adjoustet ausi toutes les condicions en 
ycelles contenueez. 
Et en oultre, en ont tous lezdis pleges obligié leur corps ct 
tous leurs buns, meublez et hiretaiges, si avant qu'il sont 
Sissans ou paiis de ladite conté, en accomplissant ce que 
dit est. . 
Et commandat ledit bailli ausdictes parties, en le presence 
desdis hommez, que de ce jour en avant jusquez ladite quaran- 
laine expiree, il fuissent et soy tenissent, d’eaulz et de tous les 
leurs, en estat seur, si hault que sur leur honneur et que Sur 
telz cas appartient. 
Le xxn° jour de septembre l’an mil Ille et XII, pardevant 
mess. Jehan de Ceellez balli, presens Massart Colle maire e 
Namur, H. de Forvie bailli de Wasege, Thiry as Lovingnis, 
